Nye versioner af Dreame robotter lander snart

Dreame Technology har præsenteret nye versioner af deres to robotstøvsugere med indbygget gulvvask. Den billigste, L10s Ultra Gen 2, bygger videre på funktionerne fra forgængeren L10s Ultra. Den nye version er udstyret med en teknologi, der gør det muligt for moppen at strække sig op til 4 cm, så den kan komme ud i hjørnerne og nå områder omkring fodpanelerne.

Den anvender også Dreames såkaldte “Vormax Suction Technology” med en sugeevne på 10.000 Pa. Sugeevnen gør det muligt at håndtere støv, dyrehår og snavs på mange typer overflader. Robotten er også udstyret med en flydende gummibørste, som minimerer sammenfiltring og blokering.

Der er en tank til rent vand og en til beskidt i robottens base

Robotten gør selv vaskepuderne rene efter brug – og tørrer dem også

Robotterne kan nå helt ind i hjørnet ved hjælp af en lille arm der kan strækkes ud

En praktisk funktion ved både L10s Ultra Gen 2 og L40 Ultra er ultralydstæppegenkendelse og moppeløft, så moppen automatisk hæves, når den møder tæpper, hvilket reducerer risikoen for våde tæpper.

Topmodel med ekstra sugeevne

Er de 10.000 Pa som den mindste model leverer ikke nok sugeevne for dig, kan du vælge at opgradere til L10s’ storebror L40 Ultra, der har 11.000 Pa. Udover det har L40 Ultra alle de samme funktioner som L10s Ultra. Ligesom lillebror kan L40 Ultra også styres fra appen, hvor du også kan lave rengøringsplaner for dit hjem, så du ikke behøver starte robotten manuelt.

De to nye robotter har en fuldautomatisk basestation, der kan klare driften i op til 75 dage uden manuel rengøring eller i det hele taget indblanding fra dig. Begge robotter har en støvpose på 3,2 liter og en vandtank på 4,5 liter rent vand, som giver mulighed for at rengøre op til 500 m² i én rengøringssession, hvilket gør dem velegnet til større hjem eller områder.

Pris og tilgængelighed

De to robotter kommer til salg hos Dreame-forhandlere, herunder Elgiganten og Power, fra uge 46 til en vejledende pris på 6.290 kr. for L10s Ultra og 8.190 kr. for L40 Ultra.

Nye versioner af Dreame robotter lander snart